CELEX: C2007/095/59
Language: lv
Date: 2007-04-28 00:00:00
Title: Lieta C-121/07: Prasība, kas celta 2007. gada 28. februārī — Eiropas Kopienu Komisija/Francijas Republika

28.4.2007   
            
            
               LV
            
            
               Eiropas Savienības Oficiālais Vēstnesis
            
            
               C 95/31
            
         Prasība, kas celta 2007. gada 28. februārī — Eiropas Kopienu Komisija/Francijas Republika
   (Lieta C-121/07)
   (2007/C 95/59)
   Tiesvedības valoda — franču
   Lietas dalībnieki
   
      Prasītāja: Eiropas Kopienu Komisija (pārstāvji — B. Stromsky un C. Zadra)
   
      Atbildētāja: Francijas Republika
   Prasītājas prasījumi:
   
               —
            
            
               atzīt, ka neveicot visus vajadzīgos pasākumus, lai izpildītu Eiropas Kopienu Tiesas 2004. gada 15. jūlija spriedumu lietā C-419/03 (1) par to, ka tā savās iekšējās tiesībās nav transponējusi Eiropas Parlamenta un Padomes 2001. gada 12. marta Direktīvas 2001/18/EK par ģenētiski modificētu organismu apzinātu izplatīšanu vidē un Padomes Direktīvas 90/220/EEK atcelšanu (2) noteikumus, kas atšķiras vai pārsniedz Padomes 1990. gada 23. aprīļa Direktīvas 90/220/EEK par ģenētiski modificētu organismu apzinātu izplatīšanu vidē (3) noteikumus, Francijas Republika nav izpildījusi pienākumus, kas tai uzlikti saskaņā ar Eiropas Kopienu dibināšanas līguma 228. panta 1. punktu;
            
         
               —
            
            
               piespriest Francijas Republikai samaksāt Eiropas Kopienu Komisijai kavējuma naudu EUR 366 744 apmērā, ieskaitot to “Eiropas Kopienu pašu līdzekļu ”kontā, par katru sprieduma lietā C-419/03 neizpildes dienu, sākot no sprieduma pasludināšanas dienas līdz dienai, kad lietā pasludinātais spriedums ir pilnībā izpildīts;
            
         
               —
            
            
               piespriest Francijas Republikai samaksāt Eiropas Kopienu Komisijai vienotas likmes summu EUR 43 660 apmērā, ieskaitot to “Eiropas Kopienu pašu līdzekļu ”kontā, par katru sprieduma lietā C-419/03 neizpildes dienu, sākot no sprieduma pasludināšanas dienas līdz:
               
                           —
                        
                        
                           dienai, kad lietā C-419/03 pasludinātais spriedums ir pilnībā izpildīts (gadījumā, ja tas notiek pirms sprieduma pasludināšanas pašreizējā lietā);
                        
                     
                           —
                        
                        
                           dienai, kad spriedums tiek pasludināts pašreizējā lietā (gadījumā, ja lietā C-419/03 pasludinātais spriedums līdz tam brīdim nav pilnībā izpildīts);
                        
                     
         
               —
            
            
               piespriest Francijas Republikai atlīdzināt tiesāšanās izdevumus.
            
         Pamati un galvenie argumenti
   Vairāk kā četrus gadus pēc termiņa, kas bija paredzēts Direktīvas 2001/18 transponēšanai, un vairāk kā 28 mēnešus pēc Tiesas 2004. gada 15. jūlija sprieduma lietā C-419/03, kurā tika atzīta šī valsts transponēšanas pienākuma neizpilde, Francijas Republika joprojām nav veikusi vajadzīgos pasākumus minētā sprieduma izpildei. Tāpēc Komisija iesaka piespriest šai valstij naudas sodu, kā arī kavējuma naudu, kas atspoguļo šī pārkāpuma smagumu un tā ietekmi uz Kopienu likumdevēja nosprausto mērķu īstenošanu.
   
      (1)  Krājumā nav publicēts.
   
      (2)  OV L 106, 1. lpp.
   
      (3)  OV L 117, 15. lpp.